Projektas

**ŪKIO SUBJEKTŲ, SIEKIANČIŲ PASINAUDOTI PARAMA PAGAL LIETUVOS KAIMO PLĖTROS 2014–2020 METŲ PROGRAMOS IR LIETUVOS ŽEMĖS ŪKIO IR KAIMO PLĖTROS 2023–2027 M. STRATEGINIO PLANO PRIEMONES, EKONOMINIO GYVYBINGUMO KRITERIJŲ NUSTATYMO TAISYKLĖS, TAIKOMOS NUO 2023 METŲ**

**I SKYRIUS**

**BENDROSIOS NUOSTATOS**

1.Ūkio subjektų, siekiančių pasinaudoti parama pagal Lietuvos kaimo plėtros 2014–2020 metų programos ir Lietuvos žemės ūkio ir kaimo plėtros 2023–2027 m. strateginio plano priemones, ekonominio gyvybingumo nustatymo taisyklės (toliau – taisyklės) nustato ūkio subjektų, siekiančių pasinaudoti finansine parama pagal Lietuvos kaimo plėtros 2014–2020 metų programos (toliau – Programa) priemones ir (ar) veiklos sritis ir pagal Lietuvos žemės ūkio ir kaimo plėtros 2023–2027 m. strateginio plano (toliau – SP) intervencines priemones, ekonominį gyvybingumą apibūdinančius rodiklius bei jų kritines reikšmes. Taisyklėmis turi vadovautis pareiškėjai, nuo 2023 metų rengdami ir teikdami paramos paraiškas bei įgyvendindami nuo 2023 m. pateiktus projektus, taip pat institucijos, atliekančios paramos paraiškų vertinimą ir projektų įgyvendinimo priežiūrą.

2. Šiose taisyklėse vartojamos sąvokos:

2.1. **Ataskaitiniai metai** – finansiniai metai (metinis ataskaitinis laikotarpis), einantys prieš paramos paraiškos pateikimo metus, kuriems sudaromas finansinių ataskaitų rinkinys.

2.2. **Praėję ataskaitiniai metai** – finansiniai metai (metinis ataskaitinis laikotarpis), einantys prieš ataskaitinius metus, kuriems sudaromas finansinių ataskaitų rinkinys.

2.3. **Dotacijos, susijusios su pajamomis** – dotacijos, gaunamos ataskaitinio ar praėjusio ataskaitinio laikotarpio išlaidoms ir negautoms pajamoms kompensuoti (tikslinė pagalba, skiriama prekių gamybai arba paslaugų teikimui finansuoti, parduodamų prekių arba teikiamų paslaugų kainai sumažinti, įvairioms programoms remti arba veiklos nuostoliams iš dalies kompensuoti, gamybai skatinti, produkcijos kokybei gerinti, mažų sąnaudų ūkininkavimo sistemoms išlaikyti ir kt.), taip pat visos kitos dotacijos, nepriskirtinos dotacijoms, susijusioms su turtu.

2.4. **Dotacijos, susijusios su turtu** – dotacijos, gaunamos ilgalaikio turto forma arba skiriamos ilgalaikiam turtui pirkti, statyti arba kitaip įsigyti.

2.5. **Einamojo likvidumo koeficientas -** trumpalaikio turto ir trumpalaikių įsipareigojimų santykis.

2.6. **Grynasis pelnas** – gautų pajamų ir patirtų sąnaudų skirtumas.

2.7. **Grynasis pelningumas –** grynojo pelno ir pajamų, įskaitant dotacijas, susijusias su pajamomis, santykis.

2.8. **Nuosavo kapitalo grąža –** grynojo pelno ir nuosavo kapitalo santykis.

 2.9. **Paskolų padengimo rodiklis** – pagrindinės veiklos pinigų srautų, įskaitant dotacijas, susijusias su pajamomis, ir dotacijų, susijusių su turtu, metinės sumos santykis su grąžintų paskolų, mokėtų lizingo įmokų, sumokėtų palūkanų per metus suma.

2.10. **Projekto planuojamasis laikotarpis** – laikotarpis, apimantis paraiškos teikimo, projekto įgyvendinimo ir jo kontrolės laikotarpio metus.

2.11. **Projekto įgyvendinimo pradžia** – paraiškos užregistravimo Nacionalinėje mokėjimo agentūroje prie Žemės ūkio ministerijos data.

2.12. **Projekto įgyvendinimo pabaiga** – paskutinio mokėjimo prašymo ir galutinės projekto įgyvendinimo ataskaitos pateikimo Nacionalinei mokėjimo agentūrai prie Žemės ūkio ministerijos data.

 2.13. **Skolos rodiklis** – ilgalaikių ir trumpalaikių skolų (mokėtinų sumų ir įsipareigojimų) santykis su turtu.

Kitos šiose taisyklėse vartojamos sąvokos apibrėžtos Lietuvos kaimo plėtros 2014–2020 metų programos administravimo  taisyklėse, patvirtintose Lietuvos Respublikos žemės ūkio ministro 2014 m. rugpjūčio 26 d. įsakymu Nr. 3D-507 „Dėl Lietuvos kaimo plėtros 2014–2020 metų programos administravimo taisyklių patvirtinimo“(taikoma Programos priemonėms ir (ar) veiklos sritims),Lietuvos žemės ūkio ir kaimo plėtros 2023–2027 metų strateginio plano administravimotaisyklėse, patvirtintose Lietuvos Respublikos žemės ūkio ministro 2022 m. gruodžio XX d. įsakymu Nr. 3D-XX „Dėl XXXXXXXXXXXXXXXX (taikoma SP intervencinėms priemonėms)ir kituose Lietuvos Respublikos ir ES teisės aktuose.

 **II SKYRIUS**

**EKONOMINĮ GYVYBINGUMĄ APIBŪDINANTYS RODIKLIAI**

3. Grynasis pelningumas:

$k\_{gp}=\frac{GP}{PP+DP}⋅100,$ proc. (1)

čia: *GP* – grynasis pelnas eurais;

*PP* – pardavimo pajamos eurais;

*DP* – dotacijos, susijusios su pajamomis, eurais.

4. Grynasis pelnas:

4.1. Ūkio subjektams, prašantiems paramos pagal Programos priemonės „Ūkio ir verslo plėtra“ veiklos sritį „Parama smulkiesiems ūkiams“, kurie tvarko dvejybinę buhalterinę apskaitą, grynasis pelnas apskaičiuojamas pagal formulę:

*GP =P + DP – S*, (eurais)                                                                        (2)

čia: *GP* – grynasis pelnas, eurais;

*P* – gautos pajamos, eurais;

*DP* – dotacijos, susijusios su pajamomis, eurais;

*S* – patirtos sąnaudos, eurais.

4.2. Ūkio subjektams, prašantiems paramos pagal Programos priemonės „Ūkio ir verslo plėtra“ veiklos sritį „Parama smulkiesiems ūkiams“ ir tvarkantiems supaprastintą buhalterinę apskaitą, grynasis pelnas apskaičiuojamas pagal formulę:

*GP =P + DP – I*, (eurais)                                                (3)

čia: *GP* – grynasis pelnas, eurais;

*P* – pajamos (visos piniginės įplaukos), eurais;

*DP* – dotacijos, susijusios su pajamomis, eurais;

*I* – piniginės išlaidos, susijusios su vykdoma žemės ūkio veikla, eurais.

5. Skolos rodiklis:

 $k\_{sk}=\frac{MS}{T}$, (4)

čia: MS – mokėtinos sumos ir kiti įsipareigojimai metų pabaigoje eurais (po vienerių metų mokėtinų sumų ir kitų ilgalaikių įsipareigojimų metų pabaigoje bei per vienerius metus mokėtinos sumos ir kitų trumpalaikių įsipareigojimų metų pabaigoje suma eurais);

*T –* viso turto vertė metų pabaigoje eurais.

6. Paskolų padengimo rodiklis:

$k\_{pask}=\frac{PVS+DT}{S\_{g}+PL}$ (5)

čia: *PVS* – pagrindinės veiklos pinigų srautai per finansinius metus, įskaitant dotacijas, susijusias su pajamomis, eurais;

*DT* – per finansinius metus gautos dotacijos, susijusios su turtu, eurais;

*Sg* – grąžintos paskolos kreditoriams, kitos finansinės skolos ir sumokėtos lizingo įmokos per finansinius metus eurais. Perfinansuotos paskolos į grąžintų paskolų sumą neįskaičiuojamos. Kredito linijos grąžinimo suma per metus skaičiuojama grynąja verte, t. y. skaičiuojamas skirtumas tarp kredito linijos likučio metų pradžioje ir likučio metų pabaigoje;

*PL*– sumokėtos palūkanos per ataskaitinius metus eurais.

### 7. Nuosavo kapitalo grąža:

$k\_{nkg}=\frac{GP}{NK} ⋅100,$ proc. (6)

čia: *GP* – grynasis pelnas eurais;

 *NK* – nuosavas kapitalas metų pabaigoje eurais.

### 8. Einamojo likvidumo koeficientas:

$k\_{elk}=\frac{TT}{TĮ}$, (7)

čia: *TT* – trumpalaikis turtas metų pabaigoje eurais;

 *TĮ* – per vienerius metus mokėtinos sumos ir kiti trumpalaikiai įsipareigojimai metų pabaigoje eurais

**III SKYRIUS**

**EKONOMINĮ GYVYBINGUMĄ APIBŪDINANČIŲ RODIKLIŲ REIKŠMĖS IR EKONOMINIO GYVYBINGUMO NUSTATYMO TVARKA**

9. Šiame skyriuje nustatyti ekonominį gyvybingumą apibūdinantys rodikliai ir jų reikšmės taikomos ūkio subjektams pagal žemiau nurodytas Programos priemones ir (ar) veiklos sritis (lentelė Nr.1) ir SP intervencines priemones (lentelė Nr.2):

lentelė Nr. 1

| Programos priemonės ir (ar) veiklos srities pavadinimas | Grynasis pelnas >, Eur | Grynasis pelningumas >, proc. | Skolos rodiklis ≤ | Paskolų padengimo rodiklis ≥ | Nuosavo kapitalo grąža ≥, proc. | Einamojo likvidumo koeficientas ≥ |
| --- | --- | --- | --- | --- | --- | --- |
| INVESTICIJOS Į MATERIALŲJĮ TURTĄ |
| Parama investicijoms į žemės ūkio valdas  | - | 0,00 | 0,60 | 1,25 | 10 | 1 |
| Parama investicijoms į žemės ūkio produktų perdirbimą, rinkodarą ir (arba) plėtrą | - | 0,00 | 0,60 | 1,25 | 10 | 1 |
| ŪKIO IR VERSLO PLĖTRA |
| Parama smulkiesiems ūkiams | 0,00 | - | - | - | - | - |
| BENDRADARBIAVIMAS |
| Parama smulkių ūkio subjektų bendradarbiavimui | - | 0,00 | 0,60 | 1,25 | 10 | 1 |
| Parama trumpoms tiekimo grandinėms ir vietos rinkoms skatinti vietos lygmeniu | - | 0,00 | 0,60 | 1,25 | 10 | 1 |
| *LEADER* PROGRAMA |
| Vietos projektų įgyvendinimas pagal VPS | - | 0,00 | 0,60 | 1,25 | 10 | 1 |

lentelė Nr. 2

| SP intervencinės priemonės pavadinimas | Grynasis pelningumas >, proc. | Skolos rodiklis ≤ | Paskolų padengimo rodiklis ≥ | Nuosavo kapitalo grąža≥, proc. | Einamojo likvidumo koeficientas ≥ |
| --- | --- | --- | --- | --- | --- |
| Investicijos į žemės ūkio valdas | 0,00 | 0,60 | 1,25 | 10 | 1 |
| Investicijos į bioekonomikos verslus | 0,00 | 0,60 | 1,25 | 10 | 1 |
| Tvarios investicijos į žemės ūkio valdas | 0,00 | 0,60 | 1,25 | 10 | 1 |
| Smulkių-vidutinių ūkių plėtra | 0,00 | 0,60 | 1,25 | 10 | 1 |
| Labai smulkių ūkių plėtra | 0,00 | 0,60 | 1,25 | 10 | 1 |
| Jaunųjų ūkininkų įsikūrimas  | 0,00 | 0,60 | 1,25 | 10 | 1 |
| Bendruomenių inicijuota vietos plėtra (LEADER) | 0,00 | 0,60 | 1,25 | 10 | 1 |
| Sumanieji kaimai | 0,00 | 0,60 | 1,25 | 10 | 1 |
| Trumpos tiekimo grandinės | 0,00 | 0,60 | 1,25 | 10 | 1 |

10. Paraiškos pateikimo metu veikiantys ūkio subjektai laikomi tinkamais finansinei paramai gauti, jeigu ataskaitiniais metais arba praėjusiais ataskaitiniais metais pasirinktinai (visi rodikliai skaičiuojami iš tų pačių finansinių metų finansinės atskaitomybės ataskaitų, t. y. arba ataskaitinių arba praėjusių ataskaitinių metų), projekto įgyvendinimo bei projekto kontrolės laikotarpiu visi ekonominio gyvybingumo rodikliai (grynasis pelningumas, skolos rodiklis, paskolų padengimo rodiklis, nuosavo kapitalo grąža, einamojo likvidumo koeficientas (jei ūkio subjektas yra įsikūręs paraiškos pateikimo metais ir iš finansinės atskaitomybės dokumentų teikia tik ūkinės veiklos pradžios balansą, tuomet už tuos metais vertinamas tik skolos rodiklis)) atitinka III skyriuje nurodytas reikšmes, išskyrus šiuos atvejus:

10.1. Ūkio subjektai pagal SP intervencinę priemonę „Tvarios investicijos į žemės ūkio valdas“, laikomi tinkamais finansinei paramai gauti, jeigu grynasis pelningumas, skolos rodiklis, paskolų padengimo rodiklis, nuosavo kapitalo grąža, einamojo likvidumo koeficientas atitinka III skyriuje nurodytas reikšmes ataskaitiniais arba praėjusiais ataskaitiniais metais pasirinktinai.;

10.2. Ūkio subjektai pagal SP intervencinę priemonę „Jaunųjų ūkininkų įsikūrimas“, laikomi tinkamais paramai gauti, jeigu ekonominio gyvybingumo rodikliai (grynasis pelningumas, skolos rodiklis, paskolų padengimo rodiklis, nuosavo kapitalo grąža, einamojo likvidumo koeficientas) atitinka III skyriuje nurodytas reikšmes metais, kuriais baigiamas įgyvendinti verslo planas (verslo plano įgyvendinimo pabaiga turi sutapti su finansinių metų pabaiga);

10.3. Ūkio subjektai pagal Programos priemonės „Ūkio ir verslo plėtra“ veiklos sritį „Parama smulkiesiems ūkiams“ laikomi tinkamais paramai gauti, jeigu grynasis pelnas, kuris skaičiuojamas metais, kuriais baigiamas įgyvendinti verslo planas (verslo plano įgyvendinimo pabaiga turi sutapti su finansinių metų pabaiga) yra didesnis už 0,00.

10.4. Ūkio subjektai pagal Programos priemonės „Bendradarbiavimas“ veiklos sritį „Parama smulkių ūkio subjektų bendradarbiavimui“ ir SP intervencinę priemonę „Labai smulkių ūkių plėtra“, laikomi tinkamais paramai gauti, jeigu ekonominio gyvybingumo rodikliai (grynasis pelningumas, skolos rodiklis, paskolų padengimo rodiklis, nuosavo kapitalo grąža, einamojo likvidumo koeficientas) atitinka III skyriuje nurodytas reikšmes kontrolės laikotarpio metais, einančiais po projekto įgyvendinimo.

10.5. Programos priemonėje „LEADER programa“, SP intervencinėse priemonėse „Bendruomenių inicijuota vietos plėtra (LEADER)“ bei „Sumanieji kaimai“ III skyriuje nurodyti ekonominį gyvybingumą apibūdinantys rodikliai ir jų reikšmės taikomi tik ekonominės veiklos projektams, kaip nustatyta paramos teikimą reglamentuojančiuose teisės aktuose pagal šias Programos priemones/veiklos sritis bei SP intervencines priemones.

 11. Projekto įgyvendinimo ir (ar) kontrolės laikotarpiu paramos gavėjai, kuriems 10 punkte nustatytas ekonominio gyvybingumo rodiklių taikymas šiais laikotarpiais, tais pačiais finansiniais metais turi atitikti III skyriuje nurodytas grynojo pelningumo arba skolos rodiklių reikšmes.

**IV SKYRIUS**

**BAIGIAMOSIOS NUOSTATOS**

12. Ūkio subjektai laikomi netinkamais finansinei paramai gauti, kaip neatitinkantys ekonominio gyvybingumo tinkamumo kriterijaus, jei:

12.1. ataskaitiniais metais finansinės atskaitomybės ataskaitose pateikiama informacija tarpusavyje nesusieta.

12.2. planuojamojo laikotarpio metais finansinės atskaitomybės ataskaitose pateikiama informacija tarpusavyje nesusieta;

12.3. ūkio subjekto verslo plane pateiktos finansinių prognozių sudarymo prielaidos planuojamuoju laikotarpiu žymiai skiriasi nuo Lietuvos statistinių ar Ūkių apskaitos duomenų tinklo duomenų, rinkoje esančios situacijos, arba praėjusio ir/ar ataskaitinio laikotarpio duomenų ir nepateikti jas pagrindžiantys dokumentai, paaiškinimai ar skaičiavimai;

12.4. nepagrįstas projekto finansavimas iki paramos gavimo (atsižvelgiant į taikomą paramos mokėjimo būdą);

12.5. jeigu nepateikti duomenys, būtini ekonominio gyvybingumo rodikliams apskaičiuoti.

13. Ūkio subjektams, kurie pripažinti neatitinkančiais ekonominio gyvybingumo tinkamumo kriterijaus dėl 12 punkte nurodytų priežasčių, ekonominį gyvybingumą apibūdinantys rodikliai neskaičiuojami.

14. Ekonominio gyvybingumo rodiklių reikšmės suapvalinamos iki dviejų skaitmenų po kablelio, taikant matematines apvalinimo taisykles.

\_\_\_\_\_\_\_\_\_\_\_\_\_\_